Սանտա Մարիա դել Մար

Սանտա Մարիա դել Մար (), գոթական եկեղեցի Բարսելոնայի Լա Ռիբերա պատմական  թաղամասում։

Պատմություն 
Կառուցվել է 1329-1383 թվականներին Կատալոնիայում առևտրի և ծովագնացության ծաղկման դարաշրջանում։ Սանտա Մարիա դել Մարը իրենից ներկայացնում է կատալոնական գոթական ճարտարապետության ակնառու օրինակ, որը տարբերվում է ոճի մաքրությամբ և եզակիությամբ, ինչը բնորոշ չէ միջնադարյան շատ շինություններին։

Սանտա Մարիա դել Մար եկեղեցու առաջին հիշատակումը վերաբերում է 998 թվականին։ Ժամանակակից տաճարի շինարարությանը նպաստել է Բեռնատ Լուլը, որը 1324 թվականին նշանակվել է եկեղեցու «վարդապետ»։ Շինարարությունը սկսվել է 1329 թվականի մարտի 25-ին։ Եկեղեցու առաջին քարը դրվել է Ալֆոնսո IV Արագոնացի թագավորի կողմից, որի մասին վկայում են եկեղեցու ճակատամասի վրա կատալոներեն և լատիներեն մակագրությունները։ Եկեղեցու շինարարությանը օգնել են Ռիբերայի բոլոր գիլդիաները (միջնադարում վաճառականների միություն)։ Պատերի, կողմնային կապելլաների և ճակատամասի շինարարությունն ավարտվել է 1350 թվականին։ 1379 թվականին շենքում հրդեհ է բռնկվել և ոչնչացրել շենքի մեծ մասը։ Շինարարությունն ավարտվեց 1383 թվականի նոյեմբերի 3-ին, իսկ օգոստոսի 15-ին եկեղեցում մատուցվեց առաջին պատարագը։ 1428 թվականի երկրաշարժը լուրջ վնաս է հասցնել կառույցին և ոչնչացրել եկեղեցական ճակատամասի արևմտյան ճակատի վարդակը։ Նոր գոթական վիտրաժային պատուհան տեղադրվեց 1459 թվականին։

1923 թվականի մարտի 9-ին, Հռոմի պապ Պիոս XI-ը շնորհել է Սանտա Մարիա դել Մար եկեղեցուն «Փոքր պապական բազիլիկ» անվանումը։

1936 թվականին բարոկկո ոճով կառուցված խորանը և գեղանկարները հրդեհի պատճառով այրվեցին։

Ծանոթագրություններ

Արտաքին հղումներ 
  Սանտա Մարիա դել Մար եկեղեցին 

եկեղեցիներ այբբենական կարգով
Բարսելոնայի եկեղեցիներ